Bjørnholt videregående skole

# **Møtereferat**

|  |
| --- |
| Driftsstyret |

|  |  |
| --- | --- |
| **Til:** Henrik Carelius (ekstern representant), Jan Erik Ljøner (ekstern representant), Ajda Ademovska (ekstern representant), Linn Beate Kaald Thoresen (ansatte representant), Snorre Haabeth (ansatte vararepresentant), Hannan Hassan Mahamud (elevrepresentant), Hosna Ashna (elevrepresentant), Marianne T. Bråthen (Rektor), Stian Syversen (Ass.rektor) og Hamad Ali (referent) |  |
| **Fra: Marianne Tangen Bråthen** |  |
| **Møtested: B142** |  |
| **Møtetid:** 15.01.2025 kl.17.00-19.00 |  |

**Sak 01/07-25 Godkjenning av innkalling og referatet, samt saker til eventuelt.**

Vedlagt følger innkalling til møtet og referatet fra forrige gang.

DS godkjenner innkalling og referat.

**Sak 02/07-25 Saker fra ledelsen - orientering**

Rektor informerer:

* Mediesaker: innsynsbegjæring fra dronemagasinet hva gjelder regnskap for dronefag siden oppstart. Ble utlevert alle ønskede bilag og forklaringer. Fremstilt som at skolen har blitt lurt av konsulent. Skolen har fått godkjent endring av dronelinje til studieforberedende studielinje.
* Samarbeidet med Oslomet «hvor er mine brødre»: rekruttere minoritetsgrupper til helse. Omhandler alle ressurser som finnes i våre elever.

DS tar informasjonen til etterretning.

**Sak 03/07-25 Saker fra elever - orientering**

Elevrådet informerer

* Viktigheten av å opprettholde skolefrokostordningen
* Ønsker å bevare vinteraktivitetsdagen
* Prisene i kantinen må reduseres noe – eks. toast økt fra 27 til 33 kr.

DS tar informasjonen til etterretning.

**Sak 04/07-25 Saker fra ansatte - orientering**

Representanter for ansatte informerer

* Ferdig med terminoppgjør. Elevene får karakterer i morgen.
* Eksamensresultatene har vært gode

DS tar informasjonen til etterretning.

**Sak 05/07-25 Strategisk plan**

Det skal innføres et nytt system for strategisk arbeid og en ny mal for strategisk plan. Blant endringene er at planene skal følge skoleåret. Skolene har fått mulighet til å videreføre eksisterende plan i sin nåværende form ut skoleåret. Vi ønsker å videreføre planen, med noen mindre endringer som beskriver årets satsinger. Rektor orienterer om ønsket strategisk plan for Bjørnholt vgs 2025-2026. Se vedlegg.

DS godkjenner Strategisk plan med de endringene som er gjort.

**Sak 06/07-25 Budsjett**

* Prinsipper
  + Unngå oppsigelser og overtallighet så langt det er mulig
  + Opprettholde mest mulig undervisningsaktivitet
  + Overnattingstur for elevene - Eidene
* Muligheter for innsparing
  + Skolefrokost - jobbes med. Vil reduseres betydelig.
  + Investering i skolehagen - kutter 500 000
  + Undervisningsmateriell og ekskursjoner - rammereduksjon - mesteparten av aktiviteten opprettholdes
  + Redusere lærlinger - reduseres med 1
  + Redusere kommunale stillinger - reduseres med 3,5 årsverk, sammenlignet med stillingsplan.
  + Støtteundervisning: redusere nedslag, vurdere NOMA rekruttering
  + Kutte to grupper programfag på 2 og 3ST
  + Vurdere stillingsfunksjoner som gir nedslag i stilling - ikke gjort enda
  + Personalseminar for ansatte - vurdere fra neste år
  + Strategisk seminar - redusere utgiften neste år. Ny form
  + Andre driftsutgifter
* Mulighet for inntekter
  + Økt elevantall
  + Økte inntekter på aks
  + Egenandel elev-pc
  + Salg av eiendeler
  + Utleie av lokaler
  + Reduksjon i sykefravær og vikarutgifter

Ansattrepresentanter frykter vanskeligere hverdag og dårlig undervisningskvalitet både for elever og lærere. For noen kan dette gå utover psykososial helse.

Kutt i programfag på ST (biologi & fysikk), hva blir etter effektene på tilbudet? Større grupper med mindre støtte er uheldig. Noen ansatte vil oppleve å ikke strekke til i enda større grad enn nå. Hva vil kutt i programfag ha å si for elevrekruttering på lenger sikt? Vi har allerede kuttet mye på realfag og økt på SSØ. Når vi legger opp Fysikk annet hvert år så blir det større grupper i SSØ fagene.

Rektor opplyser at dersom det er færre enn 5 elever i ei gruppe så ryker faget på skolen. Hos andre skoler er tallet høyere. En løsning med annet hvert år innebærer at man bevarer en løsning som fungerer for skolen. Realfag legger opp til fordypning i S-matte og kjemi.

Ekstern representant er enig i at det å beholde programfag med få elever kan ha konsekvenser for inntekten som er på andre siden. Hvilke gode løsninger kan vi klare å komme fram til slik at vi totalt sett får en best mulig hverdag ut ifra ressursene. Ønske om økt elevantall er fint, men det er tilfeldig hvor mange elever man får siden det er avhengig av søkere og bosted på elever. Driften må justeres opp mot rammetildeling.

Rektor deler bekymringene, vi har vært en «ja» skole og også søkt ut penger til ting. F.eks. har skolen fått 6,4mill over en toårsperiode til ekstra støtte på El & IM. Ønsker å unngå enda verre situasjon neste budsjettår, derfor må programfag vurderes i år. Hovedfokuset er at elevene merker så lite som mulig til endringene som gjøres. Skolefrokost er det eneste merkbare for elevene.

Et årsverk på driftsavdelingen meldes overtallig. Tilbakemeldingene fra avdelingen har over en lengre periode vært at det er for lite å gjøre på avdelingen. Skolen benytter i større grad eksterne leverandører til utførelse av arbeid siden vi ikke besitter fagkompetanse internt. Sett opp mot rammekuttet for 2025 så har vi vurdert det som nødvendig å melde et årsverk overtallig.

Med overnevnte justeringer og naturlige avganger kutter skolen 5,1mill på lønnsutgifter og 4mill i driftskostnader.

DS vedtar budsjett for Bjørnholt videregående skole 2025.

**Sak 07/07-25 Eventuelt**

Åpen dag blir 23.01.2025.

**Det blir servert pizza fra klokken 1645.**

**Neste møte er onsdag 20.03.24**